钦定古今图书集成/历象汇编/岁功典/第088卷 > 《礼记》 > 月令
## 钦定古今图书集成/历象汇编/岁功典/第088卷 > 《礼记》 > 月令

“仲冬之月”，　是月也，日短至，阴阳争，诸生荡。

〈陈注〉荡者，动也。

君子斋戒，处必掩身。身欲宁，去声色，禁耆欲，安形性，
事欲静，以待阴阳之所定。

〈陈注〉此皆与《夏至》同，而有“谨”之至者。彼言“止声色”而此言“去”，彼言“节耆欲”，而此言“禁。”盖仲夏之阴犹微，而此时之阴犹盛，阴微则盛阳未至于甚伤，阴盛则微阳当在于善保故也。

日短至则伐木取竹箭。

〈陈注〉阴盛则材成，故“伐而取之。”